Վերջին անգամ զրուցել են Աշոտի հետ մարտի 31-ին: Տեղեկացրել է, որ դիրքեր է բարձրանալու: Հետո այլեւս տեղեկություն չստացան: 23-ամյա Աշոտ Շահբազյանը զոհվել է Ջեբրայիլի մարտերում: Հայրն արդեն Ջեբրայիլում էր իմանալու Աշոտի հերոսական սխրանքի մասին, թե ինչպես է ժամեր շարունակ հաջողությամբ կռիվ մղել հակառակորդի դեմ: Ընկել հերոսի մահով… Նրա մարմինը խոշտանգած վերադարձրեց ադրբեջանական կողմը Լեռնային Ղարաբաղի իշխանություններին: